LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2013 M. SPALIO 8 D. NUTARIMO NR. 03-168 „DĖL LAIKINOJO IR NEMOKUMO ADMINISTRATORIAUS ATRANKOS GAIRIŲ PATVIRTINIMO IR ATRANKOS GRUPĖS SUDARYMO“ PAKEITIMO

2024 m. gruodžio 17 d. Nr. 03-162

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2013 m. spalio 8 d. nutarimą Nr. 03-168 „Dėl Laikinojo ir nemokumo administratoriaus atrankos gairių patvirtinimo ir atrankos grupės sudarymo“ (toliau – Nutarimas):

1.1. Pakeisti Nutarimo pavadinimą ir jį išdėstyti taip:

„LIETUVOS BANKO VALDYBA

NUTARIMAS

DĖL LAIKINOJO ADMINISTRATORIAUS, SPECIALIOJO VALDYTOJO IR NEMOKUMO ADMINISTRATORIAUS ATRANKOS GAIRIŲ PATVIRTINIMO IR ATRANKOS GRUPĖS SUDARYMO“

1.2. Pakeisti Nutarimo preambulę ir ją išdėstyti taip:

„Vadovaudamasi Lietuvos Respublikos bankų įstatymo 751 straipsnio 1 dalimi ir 851 straipsnio 2 dalimi, Lietuvos Respublikos centrinių kredito unijų įstatymo 58 straipsniu ir 68 straipsnio 3 dalimi, Lietuvos Respublikos kredito unijų įstatymo 64 straipsnio 1 dalimi ir 75 straipsnio 3 dalimi, Lietuvos Respublikos draudimo įstatymo 143 straipsnio 5 dalimi, Lietuvos Respublikos mokėjimo įstaigų įstatymo 37 straipsnio 1 dalimi, Lietuvos Respublikos elektroninių pinigų ir elektroninių pinigų įstaigų įstatymo 43 straipsnio 1 dalimi, Lietuvos Respublikos finansinių priemonių rinkų įstatymo 103 straipsnio 1 dalimi ir 104 straipsnio 1 dalimi, Lietuvos Respublikos kolektyvinio investavimo subjektų įstatymo 172 straipsnio 1 dalimi, Lietuvos Respublikos tarptautinių sankcijų įstatymo 8 straipsnio 13 dalimi ir Lietuvos Respublikos pakeitimo vertybiniais popieriais ir padengtųjų obligacijų įstatymo 37 straipsnio 5 dalimi, Lietuvos Respublikos finansinio tvarumo įstatymo 43 straipsnio 1 dalimi ir 135 straipsnio 1 dalimi ir Lietuvos Respublikos kriptoturto rinkų įstatymo 17 straipsnio 1 dalimi, Lietuvos banko valdyba n u t a r i a:“.

1.3. Pakeisti 1 punktą ir jį išdėstyti taip:

„1. Patvirtinti Laikinojo administratoriaus, specialiojo valdytojo ir nemokumo administratoriaus atrankos gaires“.

1.4. Pakeisti 2 punktą ir jį išdėstyti taip:

„2. Sudaryti atrankos grupę, kaip nustatyta Laikinojo administratoriaus, specialiojo valdytojo ir nemokumo administratoriaus atrankos gairių 5 punkte:

2.1. Pirmininkas – Lietuvos banko Strategijos ir valdysenos departamento Atitikties ir rizikos valdymo skyriaus vadovas.

2.2. Nariai:

2.2.1. Lietuvos banko Prudencinės priežiūros departamento Kredito rizikos skyriaus vadovas;

2.2.2. Lietuvos banko Finansinio stabilumo departamento Pertvarkymo skyriaus vadovas;

2.2.3. Lietuvos banko Finansinio stabilumo departamento direktorius;

2.2.4. Lietuvos banko Teisės ir licencijavimo departamento Teisės taikymo skyriaus vadovas.“

1.5. Pakeisti Nutarimu patvirtintas Laikinojo ir nemokumo administratoriaus atrankos gaires (toliau – Gairės):

1.5.1. Pakeisti Gairių pavadinimą ir jį išdėstyti taip:

„Laikinojo administratoriaus, specialiojo valdytojo ir nemokumo administratoriaus atrankos gairės“.

1.5.2. Pakeisti 1 punktą ir jį išdėstyti taip:

„1. Laikinojo administratoriaus atrankos gairėse (toliau – Gairės) nustatyti pagrindai laikinojo administratoriaus, laikinojo atstovo veiklos priežiūrai, specialiojo administratoriaus ir specialiojo valdytojo (toliau – laikinasis administratorius) atrankos kriterijai, tvarka, skyrimo procesas ir banko, centrinės kredito unijos, kredito unijos, draudimo bei perdraudimo įmonės nemokumo administratoriaus atrankos tvarka.“

1.5.3. Pakeisti 3 punktą ir jį išdėstyti taip:

„3. Gairės taikomos vadovaujantis Lietuvos Respublikos bankų įstatymu, Lietuvos Respublikos centrinių kredito unijų įstatymu, Lietuvos Respublikos kredito unijų įstatymu, Lietuvos Respublikos draudimo įstatymu, Lietuvos Respublikos mokėjimo įstaigų įstatymu, Lietuvos Respublikos elektroninių pinigų ir elektroninių pinigų įstaigų įstatymu, Lietuvos Respublikos finansinių priemonių rinkų įstatymu, Lietuvos Respublikos kolektyvinio investavimo subjektų įstatymu, Lietuvos Respublikos tarptautinių sankcijų įstatymu, Lietuvos Respublikos finansinio tvarumo įstatymu, Lietuvos Respublikos pakeitimo vertybiniais popieriais ir padengtųjų obligacijų įstatymu, Lietuvos Respublikos kriptoturto rinkų įstatymo ir kitais finansinių paslaugų teikimą bei finansų rinkos dalyvių veiklą reglamentuojančiais įstatymais.“

1.5.4. Pakeisti 5 punktą ir jį išdėstyti taip:

„5. Administratoriaus atrankos grupė, sudaryta iš Lietuvos banko valdybos nutarimu paskirtų Lietuvos banko (toliau – Bankas) tarnautojų (toliau – atrankos grupė), gavusi Banko Teisės ir licencijavimo departamento pateiktą informaciją apie poreikį skirti laikinąjį administratorių arba Banko Finansinio stabilumo departamento Pertvarkymo skyriaus pateiktą informaciją apie poreikį skirti specialųjį valdytoją, jo veiklos aprėptį ir vykdytinas funkcijas, taip pat apie jo kvalifikaciją ir patirtį, organizuoja ir atlieka administratoriaus atranką vadovaudamasi Gairių II ir III skyriuose nustatytais laikinojo administratoriaus atrankos kriterijais ir tvarka;“.

1.5.5. Pakeisti 8.3 papunktį ir jį išdėstyti taip:

„8.3. bankroto, laikinojo administravimo arba panašaus pobūdžio darbų, atliktų per paskutinius penkerius metus, sąrašą arba dokumentus, patvirtinančius atitiktį teisės aktuose nustatytiems atitinkamo finansų rinkos dalyvio vadovams keliamiems kvalifikacijos ir patirties reikalavimams, kai kandidatuojama į specialiuosius valdytojus;“.

1.5.6. Pakeisti 8.7 papunktį jį išdėstant taip:

„8.7. kandidato į laikinuosius administratorius laisvos formos įsipareigojimą tenkinti Gairių 9 punkte nurodytus ir atrankos grupės detalizuotus ir patikslintus kriterijus bei patvirtinimą, kad kandidato padėjėjai ir planuojami pasitelkti paslaugų teikėjai tenkins Gairių 9 punkte nurodytus kitus kriterijus.“

1.5.7. Pakeisti 10.4. papunktį ir jį išdėstyti taip:

„10.4. netenkinami Lietuvos Respublikos juridinių asmenų nemokumo įstatymo 37 straipsnio ir atitinkamai Bankų įstatymo 34 straipsnio 12 ir 13 dalių arba Finansinių priemonių rinkų įstatymo 9 straipsnio 6 ir 7 dalių, arba Tarptautinių sankcijų įstatymo 8 straipsnio 2 dalies, arba Pakeitimo vertybiniais popieriais ir padengtųjų obligacijų įstatymo 37 straipsnio 2 dalies arba Lietuvos Respublikos finansų įstaigų įstatymo 20 straipsnio 3 ir 4 dalies ir Lietuvos Respublikos finansinio tvarumo įstatymo 43 straipsnio 2 dalies reikalavimai;“.

1.5.8. Pakeisti 16 punktą ir jį išdėstyti taip:

„16. Atrankos grupės sprendimas dėl pasirinkto konkretaus kandidato pasiūlymo skirti jį atitinkamo finansų rinkos dalyvio laikinuoju administratoriumi visų pirma teikiamas Banko Teisės ir licencijavimo departamentui. Atrankos grupės sprendimas dėl pasirinkto konkretaus kandidato pasiūlymo skirti jį atitinkamo finansų rinkos dalyvio specialiuoju valdytoju visų pirma teikiamas Banko Finansinio stabilumo departamento Pertvarkymo skyriui. Banko Teisės ir licencijavimo departamentas arba atitinkamai Banko Finansinio stabilumo departamento Pertvarkymo skyrius, gavęs atrankos grupės pasiūlymą dėl konkretaus kandidato į laikinuosius administratorius ir įvertinęs, ar atrankos grupės pasiūlytas konkretus kandidatas atitinka Gairių 13 punkte nurodytus atrankos kriterijus, pritaria arba nepritaria, kad atrankos grupės pasiūlytas konkretus kandidatas būtų paskirtas laikinuoju administratoriumi. Šis Banko Teisės ir licencijavimo departamento ar Banko Finansinio stabilumo departamento Pertvarkymo skyriaus sprendimas yra teikiamas Banko valdybai.“

1.5.9. Pakeisti 17 punktą ir jį išdėstyti taip:

„17. Banko valdyba, gavusi Banko Teisės ir licencijavimo departamento arba atitinkamai Banko Finansinio stabilumo departamento Pertvarkymo skyriaus sprendimą pritarti arba nepritarti atrankos grupės pasiūlytai konkretaus kandidato į laikinuosius administratorius kandidatūrai, kartu su šiuo sprendimu, teikiamu atrankos grupės sprendimu dėl konkretaus kandidato galimo paskyrimo laikinuoju administratoriumi priima sprendimą skirti konkretų kandidatą atitinkamo finansų rinkos dalyvio laikinuoju administratoriumi.“

1.5.10. Pakeisti 18 punktą ir jį išdėstyti taip:

„18. Bankas su Banko valdybos nutarimu paskirtu laikinuoju administratoriumi sudaro laikinojo administravimo arba, kai tai taikytina, specialiojo valdymo veiklos sutartį (laikinojo administravimo arba specialiojo valdymo veiklos sutarties pavyzdys pateikiamas Gairių 2 priede). Laikinojo administravimo arba specialiojo valdymo veiklos sutartyje nustatomas laikinojo administratoriaus arba specialiojo valdytojo atlyginimas ir kitų išlaidų, įskaitant laikinojo administratoriaus arba specialiojo valdytojo padėjėjų atlyginimo ir išlaidų pasitelktų paslaugų teikėjams, atlyginimas, atsižvelgiant į laikinojo administratoriaus arba specialiojo valdytojo veiklos mastą, kvalifikaciją, veiklos terminus ir kitas svarbias aplinkybes. Laikinojo administratoriaus arba specialiojo valdytojo atlyginimo mokėjimo ir išlaidų laikinojo administratoriaus arba specialiojo valdytojo siūlomiems konsultantams apmokėjimo tvarka gali būti grindžiama:“.

1.5.11. Pakeisti 21 punktą ir jį išdėstyti taip:

„21. Atrankos grupė, gavusi iš Banko Finansinio stabilumo departamento Pertvarkymo skyriaus informaciją apie poreikį atrinkti banko arba centrinės kredito unijos, iš Banko Prudencinės priežiūros departamento – apie poreikį atrinkti kredito unijos, draudimo arba perdraudimo įmonės nemokumo administratorių arba iš teismo prašymą atrinkti nemokumo administratorių, atlieka nemokumo administratoriaus atranką vadovaudamasi šiame Gairių skyriuje nustatyta nemokumo administratoriaus atrankos tvarka.“

1.6. Pakeisti Laikinojo ir nemokumo administratoriaus atrankos gairių 1 priedą:

1.6.1. Pakeisti priedo pavadinimą ir jį išdėstyti taip:

„Laikinojo administratoriaus, specialiojo valdytojo ir nemokumo administratoriaus atrankos gairių 1 priedas“;

1.7. Pakeisti Laikinojo ir nemokumo administratoriaus atrankos gairių 2 priedą (pridedama).

2. Šis nutarimas įsigalioja 2025 m. sausio 1 d.

Valdybos pirmininkas	Gediminas Šimkus